17ê hezîrane de bînaya HDPyî ya Îzmîrî de amebî qetilkerdene û cenazaya ci rojêke dima amebî definkerdene.
Qiseykerdişanê merasîmê cenaza û sloganan ra dima polîsanê tirkan keyeyê Poyrazî rê gef wend.
Goreyê xebera Ajansê Mezopotamya merdimêkê keyeyê Poyrazî yo ke nêwaşt nameyê xo eşkera bikera vat: ''Camîyê Kadîfekale de wextê nimajê cenaza de polîsan ra yewî ame hetê mi û vat 'Şima şaşîye kerde. Abdullah Poyrazî eşkerayîya xo de propagandaya PKKyî kerda. Ma do ney hetê şima de nêverdê.''
La heman polîsan kiştoxê Denîze Onur Gencerî rê vatêne 'Nameyê to çi yo birayê mi?' Gencer mîyanê çeteyanê dewleta tirke yê Sûrîye de ca girewtbi.
